Diari Oficial de la Generalitat Valenciana


Sumari del DOGV 7953, del 09-01-2017 (2016/10826)

RESOLUCIÓ de 23 de desembre de 2016, del president de l'Institut Superior d'Ensenyances Artístiques de la Comunitat Valenciana (ISEACV), sobre eleccions parcials al Consell de Direcció de l'Institut.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7953

Data del DOGV
:   09-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10380


Data del document
:   23-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 23 de desembre de 2016, del president de l'Institut Superior d'Ensenyances Artístiques de la Comunitat Valenciana (ISEACV), sobre eleccions parcials al Consell de Direcció de l'Institut. [2016/10438]  
L'article 9, apartat 1, de la Llei 8/2007, de 2 de març, de la Generalitat, d'ordenació de centres superiors d'Ensenyaments Artístics i de la creació de l'Institut Superior d'Ensenyances Artístiques de la Comunitat Valenciana, regula la composició del Consell de Direcció de l'ISEACV, assenyala en el seu apartat 3, que «els Estatuts de l'ISEACV regularan el procediment d'elecció, substitució i suplència dels membres electes del Consell de Direcció».  
Per la seua banda, en l'apartat 3 de l'article 43 dels Estatuts de l'ISEACV aprovats pel Decret 82/2009, de 12 de juny, del Consell s'estableix que els membres electes del Consell de Direcció de l'ISEACV ho seran per un període de quatre anys i que en cas de produir-se vacants es procedirà a l'elecció d'un nou membre pel període que reste fins a completar els quatre anys.  
La composició de l'actual Consell de Direcció resulta de la convocatòria de la Resolució de 6 de març de 2014, de la presidenta de l'ISEACV, que convocava eleccions al Consell de Direcció de l'Institut. Per al curs acadèmic 2016-2017 s'han produït vacants en la representació de director o directora de les especialitats d'Arts Plàstiques i de Disseny, així com en la representació de l'alumnat. El Consell de Direcció de l'ISEACV va acordar en la seua reunió de 28 de juliol de 2016 iniciar el procediment de convocatòria per a l'elecció parcial d'aquestes tres representacions durant el primer trimestre del curs acadèmic 2016-2017.  
  
Així mateix, l'apartat 2.d de l'article 48 dels esmentats Estatuts de l'ISEACV estableix que correspon al president o la presidenta de l'ISEACV la funció de convocar eleccions per al Consell de Direcció i designar la Junta Electoral prevista en l'article 45.1 dels Estatuts.  
  
Per mitjà de la Resolució de 21 de desembre de 2016, del president de l'ISEACV, es designen els membres de la Junta Electoral per tal d'adoptar les normes necessàries per a la realització de les eleccions a membres dels citats llocs vacants del Consell de Direcció de l'Institut.  
  
Per tant, vista la proposta de la Junta Electoral i en virtut de les funcions atribuïdes per l'article 48, apartat 2.d dels Estatuts de l'ISEACV, resolc:  
  
Primer  
Convocatòria:  
El dia 9 de febrer de 2017 se celebraran les eleccions parcials a membres dels esmentats llocs vacants del Consell de Direcció. El calendari del procés electoral serà el que s'inclou en l'annex I.  
  
Segon  
Les normes bàsiques per a l'organització, supervisió i resolució de conflictes del procés electoral seran les contingudes en l'annex II.  
  
Tercer  
Model de formularis:  
1. S'aproven els formularis inclosos en l'annex III per a la presentació de candidatures.  
2. No obstant açò, seran vàlids i tindran ple efecte, els documents del procés electoral que, sense ajustar-se a aquests models, continguen els elements essencials requerits pel vigent ordenament jurídic.  
  
  
Contra aquesta resolució, que esgota la via administrativa, la persona interessada podrà interposar recurs contenciós administratiu davant del Jutjat Contenciós Administratiu de València, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos a comptar de l'endemà de la notificació, o potestativament i, amb caràcter previ, recurs administratiu de reposició en el termini d'un mes davant del mateix òrgan que el dicta, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
La present resolució produirà efectes el mateix dia que es publique en el Diari Oficial de la Generalitat Valenciana.  
  
València, 23 de desembre de 2016.- El president de l'ISEACV: Vicent Marzà Ibáñez.  
  
  
ANNEX I  
Calendari d'actuacions  
  
Actuacions i calendari d'eleccions parcials a Consell de Direcció de l'Institut Superior d'Ensenyances Artístiques de la Comunitat Valenciana.  
Elaboració de censos electorals:  
Fins al 13 de gener de 2017  
Exposició del cens electoral:  
16 de gener de 2017  
Termini per a possibles reclamacions al cens electoral:  
Fins al 18 de gener de 2017  
Exposició cens electoral definitiu:  
21 de març de 2017  
Presentació de Candidatures:  
Del 23 al 27 de gener de 2017  
Proclamació provisional de candidatures:  
31 de gener de 2017  
Termini per a possibles reclamacions a llistes provisionals de candidatures:  
Fins al 2 de febrer de 2017  
Publicació llistes definitives de candidatures:  
7 de febrer de 2017  
JORNADA ELECTORAL:  
9 de febrer de 2017  
Proclamació provisional de les representacions electes del Consell de Direcció:  
10 de febrer de 2017  
Termini per a reclamacions a la proclamació provisional de les representacions electes del Consell de Direcció:  
Fins al 14 de febrer de 2017  
Proclamació definitiva de les representacions electes del Consell de Direcció:  
24 de febrer de 2017  
  
  
ANNEX II  
Normes bàsiques per al desenrotllament de les eleccions a membres del consell de direcció de l'ISEACV  
  
La Llei 8/2007, de 2 de març, de la Generalitat, d'ordenació de centres superiors d'ensenyances artístiques i de Creació de l'Institut Superior d'Ensenyances Artístiques de la Comunitat Valenciana, estableix en l'article 9 que els Estatuts de l'Institut regularan el procediment d'elecció, substitució i suplència dels membres electes del Consell de Direcció. Així mateix, en l'article 11 assenyala que el procediment d'elecció dels seus membres es desenrotllarà reglamentàriament.  
  
El Decret 82/2009, de 12 de juny, del Consell, pel qual s'aproven els Estatuts de l'Institut Superior d'Ensenyances Artístiques de la Comunitat Valenciana, desplega en l'article 45 una sèrie de disposicions sobre les eleccions del Consell de Direcció. En l'apartat b del seu punt 1 assenyala que el president o presidenta de l'ISEACV designarà una Junta Electoral, a proposta del Consell de Direcció, a la qual correspondrà dictar les normes necessàries per a l'organització, la supervisió i la resolució de conflictes del procés electoral.  
El president de l'ISEACV, a aquests efectes, en data 12 de desembre de 2016, va dictar la Resolució per la qual va designar els membres de la Junta Electoral per a l'adopció de les normes bàsiques per al desenrotllament de les eleccions parcials a membres del Consell de Direcció de l'Institut.  
Per a l'adequat desenrotllament del procés electoral, a fi de complir el que estableix l'article 45 del Decret 82/2009, de 12 de juny, en virtut de l'atribució de funcions fixada en eixe mateix precepte i en l'article 2 de la Resolució assenyalada de 12 de desembre de 2016 la Junta Electoral proposa les seguents normes bàsiques per al desenrotllament de les eleccions parcials a membres del Consell de Direcció de l'ISEACV que tenen caràcter complementari al que disposa l'article 45 dels Estatuts aprovats segons el Decret 82/2009, de 12 de juny, del Consell.  
  
  
Primer. La Junta Electoral  
1. La seua designació i competències es regixen pel que disposa l'apartat 1) de l'article 45 dels Estatuts de l'ISEACV, així com pel que disposen aquestes normes.  
2. La Junta Electoral tindrà la seu en l'ISEACV, i allí es remetran les consultes i reclamacions dirigides a la Junta.  
3. Els acords s'adoptaran per majoria simple, i perquè siguen vàlides és necessària, almenys, la presència de la majoria simple dels seus membres. En cas d'empat, dirimirà el vot del president o de la presidenta.  
4. Els acords de la Junta Electoral que hagen de ser difosos, ho seran a través de l'ISEACV, de la seua pàgina web, www.iseacv.gva.es, i de les secretaries dels Centres.  
5. Els acords que adopte la Junta Electoral esgoten la via administrativa.  
  
Segon. Membres no nats del Consell de Direcció  
Segons el que disposa l'article 9 de la Llei 8/2007, de 3 de març, recollit en l'article 43 del Decret 82/2009, de 12 de juny, són membres no nats del Consell de Direcció:  
a) Un director o una directora dels centres superiors d'Ensenyances Artístiques de titularitat pública representant de cada una de les branques d'estudis que componen les ensenyances artístiques superiors que en cada moment existisquen a la Comunitat Valenciana.  
b) Dos representants del professorat.  
c) Un representant de l'alumnat.  
d) Un representant del personal d'administració i servicis  
e) Un representant del Consell Valencià d'Universitats i de Formació Superior, que serà designat pel seu president.  
Els membres del Consell de Direcció de l'ISEACV ho seran per un període de quatre anys. Havent-se produït vacants en les representacions de director o directora dels centres superiors d'ensenyaments artístics d'arts plàstiques i de disseny, així com de la representació de l'alumnat, es procedeix a l'elecció parcial d'aquests nous membres pel període que resta fins a completar els quatre anys.  
  
Tercer. Elecció parcial a representacions de directors i directores d'arts plàstiques i de disseny, i de representació de l'alumnat.  
Per a l'elecció parcial dels representants dels directors i de les directores d'arts plàstiques i de disseny, i de la representació de l'alumnat, caldrà ajustar-se al que disposen els apartats 2, i 4 de l'article 45 del Decret 82/2009, de 12 de juny, del Consell, pel qual s'aproven els Estatuts de l'ISEACV.  
  
Quart. Cens electoral  
1. Els directors i les directores dels centres adscrits a l'ISEACV remetran a la Junta Electoral, en el termini establit en el calendari electoral un certificat en què conste la representació en el Consell Escolar de l'alumnat.  
2. Posteriorment, la Junta Electoral confeccionarà i ordenarà l'exposició pública del cens de cada un dels sectors electorals en cada una de les circumscripcions electorals. A aquests exclusius efectes, es consideren els seguents sectors electorals: a) directors i directores, b) Alumnat. Igualment, es considera circumscripció electoral cada un dels centres adscrits a l'ISEACV.  
3. Durant el temps d'exposició del Cens Electoral s'hi podran presentar reclamacions sobre la inclusió o l'exclusió en aquest, davant de la Junta Electoral, la qual resoldrà en el termini establit en el calendari electoral, i publicarà el Cens Electoral definitiu.  
4. Cap persona podrà exercir el dret de sufragi actiu i passiu en més d'un sector i circumscripció electoral.  
  
Quint. Presentació de candidatures  
Les candidatures seran individuals i es presentaran davant de la Junta Electoral a través del Registre de l'ISEACV, o bé dels registres dels centres, que les traslladaran immediatament a la Junta Electoral. Les candidatures es presentaran seguint el model aprovat i durant el termini assenyalat a l'efecte en el calendari electoral.  
  
Sext. Proclamació de candidatures  
1. La Junta Electoral, una vegada comprovades les condicions d'elegibilitat dels sol·licitants, procedirà a la proclamació provisional de candidatures. Per a això, publicarà la llista provisional de candidatures en els taulers d'anuncis de l'ISEACV, en la seua pàgina web, www.iseacv.gva.es, i de les secretaries de cada un dels centres adscrits a l'ISEACV.  
  
2. Les reclamacions contra les llistes provisionals hauran de presentar-se dins dels dos dies seguents al de la seua publicació. La Junta Electoral resoldrà, si és el cas, i publicarà la llista definitiva de candidatures d'acord amb el calendari electoral i en els mateixos termes que preveu l'apartat anterior.  
  
Sèptim. Meses electorals  
1. La votació es durà a terme a la Mesa Electoral que corresponga a cada circumscripció. La Junta Electoral establirà el número i la ubicació de les meses electorals, així com el col·lectiu d'electors que corresponga a cada mesa.  
2. La mesa electoral, en cada circumscripció, es constituirà en el moment de la votació, i quedarà integrada per: el director o la directora del centre, que actuarà com a president/a de la mesa, un representant de l'alumnat i un representant del professorat, que actuarà com a secretari/ària de la mesa, designats per sorteig d'entre els membres del Consell Escolar i la persona representant del personal d'administració i serveis  
­  
  
Octau. Jornada de votació  
1. El director o la directora del centre, haurà convocat davant de la Mesa Electoral els representants de l'alumnat en el Consell Escolar, els quals procediran a elegir els seus representants en el Consell de Direcció de l'ISEACV.  
2. La Mesa Electoral, una vegada finalitzada les votacions de l'alumnat, farà l'escrutini dels vots. Una vegada efectuat el recompte dels vots, s'alçarà acta, firmada per tots els components de la mesa, en la qual es faran constar els resultats de les votacions.  
3. Finalment, i a fi de garantir el secret del vot, el director o la directora del centre entregarà un sobre tancat, amb el seu vot, a la Mesa Electoral.  
4. La Mesa Electoral de cada centre traslladarà a la Junta Electoral les actes amb els resultats de la votació de l'alumnat, a més del sobre tancat amb el vot del director o de la directora per a l'elecció de les representacions de les branques d'arts plàstiques i de disseny.  
5. La Junta Electoral, quan haja rebut la documentació a què es refereix l'apartat anterior de tots els centres, realitzarà l'escrutini i el recompte dels vots dels directors i les directores, i alçarà acta dels resultats d'aquests dos cossos electorals.  
6. En el cas que, celebrada l'elecció, es produïra algun empat, caldrà ajustar-se al que disposa l'article 45 del Decret 82/2009, de 12 de juny, del Consell, pel qual s'aproven els Estatuts de l'ISEACV.  
  
7. Finalment, la Junta Electoral alçarà acta amb el resultat definitiu de les votacions. En previsió de substitucions futures, es farà constar en l'acta els noms de tots els que hagen obtingut vots i el nombre de vots que a cada un d'aquells haja correspost.  
  
Nové. Proclamació provisional dels nous membres electes del Consell de Direcció  
1. L'endemà del dia en què la Junta Electoral haja alçat l'acta amb el resultat definitiu de les votacions, es proclamaran provisionalment els resultats, i es faran públics en els taulers d'anuncis de l'ISEACV, en la seua pàgina web (www.iseacv.gva.es) i a les secretaries de cada un dels centres adscrits a l'ISEACV.  
2. Contra el resultat provisional podrà presentar-se reclamació davant de la Junta Electoral dins dels dos dies seguents al de la seua publicació. Només podran fer-ho els candidats, que han de formalitzar la reclamació per escrit.  
  
Desé. Proclamació Definitiva dels nous membres electes del Consell de Direcció  
Resoltes les reclamacions, la Junta Electoral procedirà a la proclamació definitiva dels nous membres electes del Consell de Direcció amb la publicació de la llista definitiva de les candidatures d'acord amb el calendari electoral i en els mateixos termes que preveu l'article anterior.  
  
  
Onzena. Propaganda electoral  
Els directors i les directores dels centres permetran als candidats i candidates que puguen donar a conéixer les seues propostes. Aquestes activitats es duran a terme durant el període establit en el calendari electoral i en l'horari que determine la direcció del centre, sense que puga alterar-se el normal desenrotllament de les activitats acadèmiques.  
  
Dotzena. Arxiu i custòdia de documentació electoral  
Finalitzat el procés electoral de què es tracte, la Junta Electoral remetrà a la direcció de l'ISEACV tota la documentació que se'n derive per a arxivar-la i custodiar-la.  
  
Tretzena. Calendari i model de formularis  
S'aprova el calendari del procés electoral inclòs en l'annex I. Així mateix, s'aproven els formularis inclosos en l'annex III per a la presentació de candidatures, la constitució de meses electorals i les actes de proclamació de membres.  
  
Catorzena. Direcció de l'ISEACV i de la Junta Electoral  
La direcció de l'ISEACV i de la Junta Electoral es fixa, per a aquest procés electoral, en el número 25 del carrer Genaro Lahuerta, a València.